Case ID: 1074897
Sentence 55: Göstərilən qanunun mənasına görə cinayət işinə yenidən baxan apelyasiya instansiyası məhkəməsinin kollegiyası, Ali Məhkəmənin Cinayət Kollegiyasının xx xxxxx 2019-cu il tarixli qərarında sadalanan məhkəmə səhvlərini öz qərarında göstərməli, həmin səhvlər üzrə araşdırma aparmalı, həmin səhvlərin əsaslılığını yoxlamalı, məhkumun vəziyyətini pisləşdirən qərar qəbul edilməsi üçün əsasların olub-olmamasına hüquqi qiymət verməli, həmin səhvləri aradan qaldırmalı və ya həmin halları nə üçün səhv hesab etmədiyini qərarında şərh etməli idi. Lakin, Şəki Apelyasiya Məhkəməsinin Cinayət kollegiyasının xx xxxxxxxx 2019-cu il tarixli qərarından və məhkəmə iclas protokolundan müəyyən olunur ki, cinayət işi xx xxxx 2019-cu il tarixdə hakim X11 icraatına daxil olmuş, bir neçə dəfə müdafiəçinin iştirakının təmin edilməsi üçün təxirə salınmış, xx.xx.2019-cu il tarixdə dövlət hesabına müdafiəçi təyin edilməsi barədə qərar qəbul edilmiş, məhkəmə iclası protokolunda müdafiəçi qismində vəkil X14 iştirakı göstərilsə də, vəkilin orderi cinayət işinin materiallarına əlavə edilməmişdir.